
CLICHÉERNE SKÆNKET AF CARLSBERGFONDET 


PAPIR OG TRYK AF H. H. THIELES BOGTRYKKERI 





Mens er i denne Tid kaldede til hver efter sin Evne at bevidne deres 
Veneration og Taknemlighed overfor en af vort Lands vigtigste kul- 
turelle Instilutioner; Foredragsholdere, Skribenter, Kunstnere, Rigmænd og 
Smaakaarstolk, alle opfordres til at støtte den Bevægelse, der er rejst for at 
skaffe Nationalmuseet værdige og betryggende Boligforhold. 

Da Venner ved Nationalmuseet har ment, at efterfølgende Afhandling, 
som er skrevet for Aar og Dag siden, og som nu er bestemt til Optagelse 
i The Burlington Magazine, paa sin Vis maaske vil kunne gavne Ind- 


samlingen til Nationalmuseumsfondet, har jeg med Glæde — støttet af 
Carlsbergfondet, H. H. Thieles Bogtrykkeri og Levin & Munksgaards Forlag 
— ladet den udsende som en Piece for sig, der indleder en Række: Studier 


fra Nationalmuseet. 

Desværre maa jeg tilstaa, at dens Brist for mig bliver langt føleligere, 
naar jeg ser den saaledes paa egen Haand henvende sig til en videre Kreds 
end de Fagfællers, den egentlig var bestemt for. 

Men maaske kan Afhandlingen dog, som den er, hos nogle Læsere vække 
en Stemning af Undren over, hvilke Rigdomme vore gamle Samlinger maa 
rumme, naar et tilfældigt, upaaagtet og ved første Øjekast lidet anseligt 
Stykke, som det Skrin, der danner Hovedemnet for efterfølgende Fremstil- 
ling, har en ejendommelig Plads i Kunsthaandværkets Historie og en Her- 
komst, der ikke er mindre fornem end Uffiziernes og Neapels berømteste 
Kostbarheders. I saa Fald er dens Offentliggørelse paa dansk og i dette 
Øjeblik tilstrækkelig begrundet. 


Den 8. Marts 1995, 
VILHELM SLOMANN 


em 








Skrin af Sølv med Tavler af Bjærgkrystal. Nationalmuseet. Kjøbenhavn, 


IT TI nder Forberedelsen af »De danske Museers Glasudstilling«, som 
Lr i Kunstindustrimuseet 1 Efteraaret 1921, blev der en 
Dag i Nationalmuseet vist mig et Skrin af Sølv, i hvis Vægge der 
er fire Tavler med sjældne Hulrelieffer. Straks følte jeg af flere 
Grunde Tvivl om, at disse var af Glas; de viste sig at være af 
Bjærgkrystal" og at være skaarne af Giovanni Bernardi da Castel- 
bolognese; det er disse, der har foranlediget efterfølgende Studie, 
der har været tænkt som et Led af et større Arbejde om Renæssan- 
cens Glyptik. 

iovanni Bernardi, eller som han selv 1 Reglen kaldte sig, Me- 
(mm Giovanni da Castello Bolognese, regnes for en af Renais- 
sancens frugtbareste og dygtigste Ædelstensskærere og en udmær- 
ket Medaljør. 

Han fødtes i Aaret 1496 som Søn af en Guldsmed 1 Castel Bo- 
lognese, en Flække i Nærheden af Byerne Faenza og Ferrara. Til 
denne sidste By flyttede Faderen med Familien, og her tilbragte 
Giovanni sin første Ungdom; i tre Aar stod han 1 Tjeneste hos Fer- 
rara's Hertug, Alfonso I d'Este, og det vides, at han til denne bl. a. 
skar Møntstempler samt en Bjærgkrystal, som forherligede en af 
Hertugens Krigsbedrifter: Kampen om Fæstningen Bastia, der paa 
en og samme Dag blev erobret af hans Fjender og taget tilbage af 
ham selv. 

Den kendte Literat og Biskop, Paolo Giovio foranledigede Gio- 
vanni til at drage til Rom og bragte ham i Forbindelse med Kardi- 
nalerne Salviati og Hippolito da Medici, som ikke blot gav ham ny 
Opgaver, men ogsaa henledte Pavens, Clemens VIP's, Opmærksom- 
hed paa ham. 


Til Paven skar han fire cirkelrunde Krystaller med Fremstil- 
linger af de fire Evangelister; de skal have vakt den største Opsigt; 
desuden skar han Stemplerne til en Mønt, der paa Forsiden viser 
Clemens VIFs Portræt og paa Bagsiden Josef, som giver sig til 


Kende for sine Brødre; disse Stempler skaffede ham i 1534, som 
Benvenuto Cellinis Efterfølger, en Ansættelse som Stempelskærer, 
»Mazza«, ved den pavelige Mønt”. 

Han prægede en Portrætmedalje i Guld af Kejser Karl V og over- 
rakte Kejseren den personligt ved Kroningen i Bologna i 1530. Som 
Tegn påa sin overordentlige Tilfredshed betalte denne ham 100 
Gulddubloner for den og opfordrede ham til at følge sig til Spa- 
nien; men paa Grund af Arbejder, han havde under Udførelse for 
Paven og for Kardinalen af Medici, maatte Giovanni afslaa dette 
ærefulde Tilbud. 

Igennem en Del Åar synes Kardinalen af Medici at have været 
Giovann''s mest interesserede Mæcen; efter hans pludselige Død i 
1535 blev den unge Kirkefyrste, Kardinal Alessandro Farnese, 
hans Beskytter”. 

Farnese, der 1 sit fjortende Aar (1534) var bleven udnævnt til 
Kardinal og den katolske Kirkes Vicekansler, opdroges, indtil omkr. 

1540, under Farfaderens, Pave Paul IFs", opmærksomme Tilsyn, 
af en fremragende Humanist, Lederen af Vatikanets Bibliotek, den 
senere Pave, Marcellus II. I 1540'erne blev Alessandro Farnese en 
af Roms mægtigste Mænd; som Vicekansler, det vil sige Udenrigs- 
minister, førte han en Politik der gik ud paa, snart 1 Forbund snart 
i Strid med Kejseren, at slaa det lutherske Kætteri ned, at fremme 
Pavestolens verdslige Interesser og styrke Slægten Farneses dyna- 
stiske Planer; som Uddeler af Kirkens Beneficier og selv raadende 
over de største Indtægter formaaede han, for kortere eller længere 
Tid ad Gangen, at samle Italiens betydeligste Digtere, Literater og 
Kunstnere ved sit Hof i la Cancelleria v Kom. Boende som hans 
Gæst malede Tizian i 1545 og 46 sin berømte Række Portræter af 
Farnese Slægtens Medlemmer, og under hans Tilsyn fuldendte Mi- 
chel Angelo, bistaaet af Vignola, Palazzo Farnese. Selv skal han 
senere have sagt, at Verden skyldte ham tre Underværker frem- 
bragte af ham som Menneske, som Fyrste og som Præst: det før- 
ste var Datteren Clelia, det andet og tredje Vignolas to Hovedvær- 
ker, Lystslottet Caprarola og Jesuiternes Hovedkirke II Gest. 

Omkring 1539 forlod Mester Giovanni Rom for at slaa sig ned 
1 Faenza, nogle faa Mil fra sin Fødeby. Stillingen som »Mazza« 
solgte han for en Afgift af 200 Scudi aarligt; Kardinal Farnese løn- 
nede ham med en Sinecure som »Giannizzero« »der indbragte ham 
en god Sum Penge«, og som en velstaaende Mand kunde han der- 
for opføre sig et eget Stenhus, hvor han modtog Kardinalen som 
Gæst, naar denne paa Rejser passerede Byen. Om Velstand og 
Kunstglæde vidner, at Vasari i »Casa del Giovanni Castelbolognese: 
saa et Portræt malet af Giorgione, et »1 Sandhed guddommeligt År- 
bejde« og Tizians skønne Ungdomsbillede »De tre Aldre« ”, der nu 
findes i Bridgewater Samlingen i London efter at have tilhørt saa 
berømte Samlere som Dronning Christina af Sverige 1 det 17de og 
i det 18de Aarhundrede Prinsregenten af Orléans. 

Et Portræt af Parmigianino 1 Museet i Neapel viser ifølge gam- 
mel Overlevering, hvorledes vi skal forestille os denne af Lykken 
begunstigede Mester", 

Under Baretten, som smykkes af en karakteristisk »Agraffe 
med en stor Leda Kamé, ser man, delvis dækket af det glatte, 
blanke Haar, en af anstrengt Arbejde furet Pande og to smalle Øjne, 
hvis opmærksomme Blik røber sørgmodig Tænksomhed og et uro- 
ligt Temperament, af lignende Årt som Benvenuto Cellinis. 

Vant, som man er, til at møde de højeste Samfundslags Repræ- 
sentanter i Datidens Portræter, føler man i det reserverede, der er 
over dette Billede, den borgerlige Haandværker, som ikke har haft 
Lejlighed til at tilegne sig de fri og ledige Bevægelser, den elegante 
Nonchalance, der er de ydre Kendetegn paa Renæssancens ny, 
europæiske Fornemhedsbegreb. Men er Udtrykket mere borgerligt 
uroligt og bekymret end aristokratisk stille og alvorligt, taler det 
netop derigennem stærkere til os. 


Giovanni beundredes meget af sine Samtidige; Tidens fornem- 
ste Mæcener er nævnte blandt hans Beskyttere og selv Benvenuto 
Cellini anerkendte hans Dygtighed 1 en meget karakteristisk Ud- 
talelse. Paa et givet Tidspunkt havde skændige Mennesker ud- 
spredt det Rygte, at Benvenuto var en elendig Stempelskærer; han 
glædede sig derfor heftigt, da han hørte at Giovanni, »molto valen- 
tuomo« til at skære Stlaalstempler, var ankommet til Rom, og hans 
hedeste Ønske var at komme til at kappes med denne for at over- 
straale ham og derved beskæmme Bagvaskerne: »jeg haabede«, 
skriver han, »saaledes at kunne ødelægge mine talrige Fjender ved 
min Kunst i Stedet for ved mit Sværd« ”, 

Man kender intet Arbejde af Giovanni udført efter 1549: i 1553 
døde han. — 

I anden Udgave af sin berømte »Vite«, der udkom i 1567, har 
Vasari fortalt Giovannis Liv og refereret for Eftertiden Samtidens 
Dom om ham. Han lægger Hovedvægten paa Krystalarbejderne, 
hvoraf han opregner tredve særlig betydelige, mens han kun næv- 
ner tre Medaljer og nogle faa Mønter og Kaméer. Af Vigtighed for 
den Tiltro, vi skylder Vasari, er det at erindre, at han personligt 
har kendt Giovanni og har kunnet hente sine Oplysninger dels hos 
denne selv, dels hos Farnese, hvis Kunstnerkreds han længe til- 
hørte. Vasaris Oplysninger bliver da ogsaa i alt væsentligt bekræf- 


tede gennem en Række Breve skrevne i Aarene 1539 til 1547 af 


Giovanni til Kardinal Farnese og fremdragne i forrige Aarhun- 
drede fra Farnese Slægtens Arkiv. 

Et Ekko af Vasaris Beundring møder man endnu hos P. J. Ma- 
riette i dennes Traité des pierres gravés fra 1750 (og hos de samti- 
dige og senere Forfattere, som har afskrevet Mariette). Men der- 
efter har der været stille om Giovanni; i det 19de og 20de Aarhun- 


- 


> 


drede, hvor Interessen for den nyere Tids Glyptik 1 sin stadige Af- 
tagen har nærmet sig Nulpunktet, er han kun sjælden bleven nævnt. 

Nutidens Beskæftigelse med Renæssanceplaketterne er dog 1 
nogen Grad kommet Giovanni til Gode. Han tog ofte Afstøbninger 





Parmigianino: Portræt af Giovanni Bernardi. 


Nationalmuseet, Neapel. 


i Bly eller Bronce af sine Arbejder 1 Krystal eller andre Stene, og 
af saadanne »Plaketter« findes mange bevarede i de store Museer: 
Kaiser Friedrich Museet i Berlin har saaledes i sit Katalog over 


italienske Broncer (1923) gengivet 60 Plaketter af Mester Giovanni. 


[I 


I den nyeste Oversigt — i Thieme-Beckers Lexicon — over Mester 
Giovannis Liv og Virksomhed nævnes der kun ti Bjærgkrystal- 
ler af ham, som endnu existerende. Til disse skal vi 1 det følgende 
føje tolv nye, hvoriblandt ganske vist én er tvivlsom. 

Men forinden vi gaar over til en Omtale af Krystallerne enkelt- 
vis, er det rigtigst at sige nogle faa Ord om den Teknik, Giovanni 
anvendte ved Krystallernes »Skæring«. 

Efter at have valgt en Krystaltavle, uden »Fjer« eller andre 
Fejl og af en passende Størrelse, højst 10—11 Centimeter 1 det 


Giovanni Bernardi: Horatiernes og Curiatiernes Kamp. 
Krystal i Cabinet des Médailles, Paris. 


største Tvyærmaal, og efter paa Grundlag af en Fortegning, at have 
udført en Voksmodel af det Hulrelief, han vilde skære, fæstnede 
han Krystallen med Kit eller Mastix til et lille Skaft, saa den blev 
let at haandtere. Derpaa ridsede han med en Metalstift Figurernes 
Omrids paa Tavlen. Ganske smaa, blot nogle faa Millimeter brede 
Bor eller flade Skiver af et blødt Metal udførte Skæringen ved 
Hjælp af Diamantpulver, som dryppedes paa Stenen i Olie- eller 
Vanddraaber. Borene fastgjordes i en Slags Drejebænk og bragtes 
veden Trædeindretning 1 en hastig roterende Bevægelse, hvorved de 
kradsede Diamantpulveret imod Krystalfladen; ved Afskrabningen 
fremkom rette eller krumme Linier eller skaalformede Fordybnin- 
ger, Elementerne, hvoraf alle Krystalfremstillinger er bygget op. 

Ejendommeligt for Giovanni og hans Samtidige i det 16de Aar- 

hundrede er, at de udskar Figurerne som spejlvendte Hulrelieffer 
(Intaglier) i Krystallens Bagside, saaledes at Krystallen maa ses for- 
fra, for at Fremstillingen kan komme til at staa retvendt og som et 
Kelief inde i den vandklare Sten. Denne raffinerede Fremgangs- 
maade er vanskelig, og senere Tider, som har vurderet Krystal- 

Giovanni Bernardi: Golgata. 
Krystal i Cabinet des Médailles, Paris. 


skæringer ringere, har erstattet den med lettere og billigere. Men 
idet 16de Aarhundrede øgede man Krystallens Virkning yderligere 
ved at beklæde Bagsiden med en Folie af Guld, beskyttet af et jævnt 
Lag Mastix. Nogle faa Krystaller har bevaret denne Bagklædning 
uskadt indtil vore Dage, saaledes en »Pax« 1 Victoria og Albert Mu- 
seet i London; paa andre er det oprindelige Guld blevet erstattet 
af Sølv, sandsynligvis 1 det 18de Aarhundrede, da Forsølvning paa 
mange Omraader fortrængte Forgyldning; Valerio Vicentinos Kry- 
stalskrin i Florens viser en saadan, formentlig senere, Sølvfoliering. 

”Horatiernes og Curiatiernes Kamp« i Paris (P, 6) er, saavidt 
vi ved, den eneste af Giovannis Krystaller, der endnu har bevaret 
Rester af en oprindelig Guldfolie; men at han oftere har anvendt 

en saadan fremgaar af et Udtryk benyttet i et Inventar over hans 
Bo, optaget efter hans Død. Notaren nævner heri forskellige Me- 
daljer af Guld og Sølv og opgiver deres Vægt; derefter anfører han 
— uden Angivelse af Metallets Vægt — et Portræt af Kejseren, 
Karl V: »d'oro in cristallo negro«, og desuden ni andre Arbejder: 
»tutte d'oro in cristallo« 2: alle af Guld i Krystal; disse Ord viser, 
at Mester Giovannis Krystaller, for den læge Notars Øjne, har set 
ud som Basrelieffer af Guld, dækkede af, eller rettere, værende inde 
1 Krystallerne. Naar de Krystaller, vi har set af Giovanni, alle har 
'ræret matterede paa Bagsiden, saa Relieffet nu staar hvidt i hvidt, 
hænger det sikkert sammen med delte Forhold, fordi det tynde 
Guld langt bedre har kunnet fæstnes paa den matte, ru Flade end 
paa en glat og blank. Undrer man sig over den Mangel paa Re- 
spekt for Stoffernes Egenart, der ligger i at tage Bronceafstøb- 
ninger af Stenskæringer, saaledes som det er nævnt, Giovanni 
havde for Skik, bliver det mindre forbavsende, naar man erindrer, 
at hans Arbejder, der blev indfattede i Guld og Sølv, selv halvt om 
halvt havde en metallisk Karakter. 


IN 


landt de førnævnte Krystaller, den anonyme Forfatter til Bio- 
B grafien i Thieme-Becker's Lexicon ikke kender, er der fem, 
om hvilke ogsaa vor Viden er overmaade ringe; de findes 1 Na- 
tional Museet i Neapel og omtales i dets Katalog (Engelsk Udgave, 
1900) som: »Five splendid engravings of the Evangelists and The 
Triumph of Glory, in Rock Crystal, by Giovanni di Bernardi«. 

Krystallen, forestillende »Himmeriges Herlighed« (The Triumph 
of Glory) er os ganske ubekendt; derimod er det i al Fald en Mu- 
lighed, at de fire Evångelister er de samme fire cirkelrunde Kry- 
staller, som Giovanni skar til Pave Clemens VII; dette vilde unægte- 
lig give dem øget Interesse for os, da de, i saa Fald, hører til hans 
meget faa bevarede Ungdomsarbejder. 

Selv om vi nemlig regner alle Arbejder udførte før 1535, d. v. s. 
før Kardinalen af Medici's Død, for hans Ungdomsarbejder, kender 
vi i Øjeblikket kun to, som vi ved er saa tidlige, nemlig Golgatha- 
Krystallen i Cabinets des Médailles i Paris (P. 7) og Tityos” Krystallen 
i British Museum i London (P. 16). 

Den første viser forskellige Ubehjælpsomheder. der paa For- 

haand gør det sandsynligt, at den er et tidligt Arbejde; og en sær- 
lig tøjnefaldende Vanskabning, Hesten i Forgrunden til højre paa 
Kkrystallen, som genfindes paa en Medalje fra 1525 eller Aarene 
kort derefter, synes at røbe, at Krystallen omtrent er fra denne Tid. 
Vanskelighederne ved at skære i Sten og i Staal er saa beslægtede, 
at det er naturligt at genfinde de samme Ufuldkommenheder i begge 
Slags Arbejder, naar de er udførte nogenlunde samtidigt. 

Medaljen (P.10 og 11), der ikke før har været bestemt, maa være 
udført til Minde om Karl V's store Sejr ved Pavia i Februar1525 over 
Frans I af Frankrig. Den viser paa Forsiden Kejseren, skægløs og 
laurbærkronet som en Sejrherre og da Karl efter 1530 al Tid 
afbildes med Skæg, maa den forherlige en Sejr fra 1520'erne. Re- 
versens Flodgud helti Forgrunden personificerer Ticinofloden; Byen 
1 Baggrunden er Pavia. Kampen staar imellem en Rytterhær til ven- 
stre, der fører et Banner med tre franske Liljer, og som understøttes 
af to Kanoner (1 Paviaslaget raadede kun Franskmændene over År- 
tilleri). Til højre ses et svagere, maaske vigende Rytteri (de kejser- 
lige Ryttere blev i Slagets Begyndelse drevne tilbage af de beredne 
franske »hommes d'armes«): men bag dem, og under to Bannere 
med flakte Kejserørne, staar det talrige, spanske og tyske Fodfolk, 
som kom til at afgøre Slagets Gang. 

Golgatha-Krystallen viser en Figurrigdom, som er karakteristisk 
for mange senere Arbejder af Giovanni; men 1 denne tidlige Kry- 
stal virker Kompositionen med de nogle og tyve smaa, kraflige 
Skikkelser og deres syv Soldaterheste overfyldt og uden Klarhed; 
man ser en Hesteforkrop, men søger forgæves efter Plads for Bag- 
kroppen og kun med Vanskelighed skiller man Gruppen ved Kor- 
sets Fod omkring Maria ud fra de den uvedkommende Soldater. 
Vi skal senere se, at Giovanni og de Malere, hvis Fortegninger han 
har benyttet, lærte at gruppere deres mange Figurer med en Over- 
skuelighed og Klarhed, hvorom Golgatha-Krystallen ingen Anelse 
giver”, 





IV 


mtalen af Tityos Krystallen, det eneste af Giovannis øvrige 

kendte Arbejder, som er udført før 1535, bringer os til at 
tale om en Episode af særlig Interesse for Glyptikens og Plakette- 
kunstens Historie. 











10 


Kendere ved, at Giovanni Bernardi har skaaret forskellige Kry- 
stalintaglier efter Tegninger af Michel Angelo; det fremhæves af 
alle, der har skrevet om ham, men hverken hans egentlige Bio- 
grafer eller Plaketteforskere har søgt at trænge til Bunds i dette 





Giovanni Bernardi: Medalje til Erindring om Slaget ved Pavia, 1525. 


Forhold. Saa sent som i 1915 og 1917 har to fremragende Kunst- 
historikere: Dalton og Planiscig behandlet Emnet uden dog at gaa 
ud over Vasaris Beretning, ligesom Bange i Nyudgaven af Kata- 
loget over Kaiser Friedrich Museets Plaketter (1923) paa dette Punkt 
ganske holder sig til det overleverede. Den følgende Fremstilling 
bygger da dels paa egne Undersøgelser foretagne i Tillid til, at de 
nævnte Lærde kendte alle tidligere Behandlinger af denne Sag, 
dels paa Michel Angelo Forskerne Henry Thode og K. Frey's For- 
arbejder, der ikke tidligere synes benyttede i denne Sammenhæng", 
Vasari skriver følgende: »Til den nævnte Kardinal (Ippolito) da 
Medici havde Michel Angelo udført en Tegning forestillende Tityos, 
hvis Hjærte sønderflænges af en Grib. Denne skar Giovanni sjæl- 
den smukt 1 en Krystal; det gjorde han ligeledes med en anden 
Tegning af den samme Buonarotti, forestillende en Phaéton, der, 
fordi han ikke forstod at styre Solens Vogn, nedstyrtedes i Po-Flo- 
den, mens hans klagende Søstre forvandledes til Popler«. 
Tre Michel Angelo Krystaller omtales af Claudio Tolomei i et 

udateret Brev til Appolonio Filarete; da Brevet blevskrevet, imellem 
1537 og 1547, stod begge disse kendte Humanister i Tjeneste hos 
Hertug Pier Luigi Farnese, Kardinalens Fader; paa Hertugens 
Vegne havde Claudio Tolomei bedt Maleren Pierino del Vaga give 





Revers til foregaaende. 


Tegninger til nogle Krystaller, som sammen med Michel Angelo's 
kunde indfaltes 1 et Sølvskrin af den Art, vi straks kommer til at 
tale om. Om Udfaldet af denne Henvendelse beretter det retorisk 
affattede Brev. 

»Jeg finder det vanskeligt at opnaa, at Mester Pierino vil udføre 
Tegningerne til vor Herre Hertugens Skrin. Jeg sendte ham til 
Guldsmeden, for at han kunde se de tre Krystaller, som allerede 
er skaarne; men da han saa dem og forstod, de er af Michel Angelo, 
trak han sig tilbage paa Grund af Mesterens og Arbejdets vidunder- 
lige Kunst. I Gaar meddelte han mig sin Beslutning ikke at ville 
have at gøre dermed; han anførte to Grunde: den første var, at han 
hverken vilde stilles op imod eller sammenlignes med Michel An- 
gelo, hvorved han var sikker paa kun at trække det korteste Straa 
og høste Skam (han tilføjede, at han ikke ved et alt for dristigt 
Forehavende vilde styrte sig selv 1 Ulykke paa samme Maade som 
Phaéton, der er fremstillet 1 den ene Krystal); den anden Grund 
ar, at Michel Angelo vilde opfatte det som en Krænkelse, hvis han 

(Pierino) havde nogen Andel i dennes Værk; og Pierino vilde intet 
gøre, der i mindste Maade kunde krænke denne. Thi, som alle Ma- 





Giovanni Berhardi: Plakette EGE aoessbaedå Ford saenes AAN ASA SoneL Giovanni Bernardi: 
efter Krystal skaaret efter Phaéton; Gipsaftryk 
Michel Angelos Phaéton Tegn, Tegning i Windsor Castle. efter Carneol. 





lere, ærer han Michel Angelo som Tegnekunstens Mester, Fyrste, 
ja som dens Gud....« 

Kun dertil har jeg kunnet overtale ham, at han udfører nogle 
Skitser efter de Emner, jeg har opgivet ham; men han vil ikke gen- 
nemarbejde dem og heller ikke tillade, at de sendes til Mester G1o- 
anni (Bernardi!. « 

»Derefter har jeg bestemt mig til selv at gaa til Michel Angelo 
og forsøge alt, hvad jeg kan udrette personligt. Jeg ved dog ikke, 
hvad Nytte det vil gøre. Men er I enig med mig, vil I maaske tale med 
Hertugen derom. Send mig en Skrivelse [fra ham til Michel Angelo), 
hvori han med megen Venlighed bedes om at fuldende det af ham 
selv paabegyndteVærk. Derefter skal jeg gøre mig al mulig Umage. «— 

Foresætter man sig, efter Læsningen af dette Brev, at udfinde, 
hvorvidt Giovanni har skaaret to, tre eller flere Krystaller efter 
Michel Angelo'ske Tegninger, vejledes man ved at sammenligne 
Berliner Museets Plakette Katalog med Michel Angelo's Haandteg- 
ninger, saaledes som de foreligger i Karl Frey”s monumentale Ud- 
gave. Det vil da vise sig, hvad der næppe beror paa en Tilfældig- 
hed, at kun tre Plaketter er virkelige Reproduktioner efter bestemte, 
bevarede Haandtegninger. 

Foruden »Phaétons Fald« og »Tityos«, som nævnes af Vasari, 
fremstiller en tredje Tegning og en tilsvarende Plakette »Ganymed, 
der bortføres af Zeus' Ørn «. 

Af »Phaétons Fald« har Michel Angelo mindst udført tre Vari- 
anter, nemlig én som findes i Venedig, én i British Museum og 
den sidste og mest fuldendte, der nu er i Windsor Castle (P. 12). 

Giovanni, som i al Fald har kunnet benytte to af disse Teg- 





k BE re key, 2 Så ” el, 
i Bis INGE 
Michel Angelo: Ganymed, Michel Angelo: Tityos. 
Tegning i Windsor Castle. Tegning i Windsor Castle. 


ninger paa én Gang, Brilish Museum's og Windsor's, har kombi- 
neret dem paa forskellig Maade, som det ses af to højovale Pla- 
ketter; i begge har han af Pladshensyn udeladt Zeusgruppen for 
oven. Til den største af Plaketterne, den, som gengiver Giovannis 
oprindelige Krystal (se Afbildningen P. 12) har han med nogen Fri- 
hed formet Katastrofen i Luften paa Grundlag af Windsor Tegnin- 
gens Klump af tungt faldende Heste, mens Tilskuerne paa Jorden, 
særligt den interesseret iagttagende Flodgud Eridanos og den ene af 
Phattons tre klagende Søstre, der forvandles til grædende Popler, 
er hentet fra Tegningen i British Museum. Paa den lille Plakette 
er alle Phaétons Søstre og den ene af Hestene 1 Luften Gengivelser 
af British Museums Tegning; to andre Heste er udførte efter Wind- 
sor Tegningen. Phaåéton Krystallen, hvoraf den store Plakette er 
en Afstøbning, kendes ikke, men en Karneol, som den lille Pla- 
kelte gengiver, existerede i al Fald endnu for henved hundrede 
Aar siden, da den italienske Billedhugger Tommaso Cades tog et 
Aftryk af den, der nu findes i Cades' Dactyliothek 1 Antiksamlingen 
i Berlin og det tyske Institut i Kom (Cades 61, 23). 

Men mærkeligere end denne Afstøbning er dog Cades” Aftryk 
af de oprindelige Ganymed- og Titvyos-Krystaller (Cades 61,7 og 33), 

som her reproduceres for første Gang i naturlig Størrelse bl. a. i 
det Haab, at de os ubekendte Samlinger, hvor Originalerne vel 
endnu findes, vil drage dem frem og give dem den Hædersplads, 





Ganymed; Gipsaftryk efter Bjærgkrystal af Giovanni Bernardi. 


som deres store Skønhed, deres haandværksmæssige Mesterskab og 
deres enestaaende Plads 1 den moderne Glyptik berettiger dem til. 

Den usignerede Ganymed Krystal, der er 65 x 87 mm stor og 
af samme Maal som den store Phaétonplakette, gengiver spejlvendt 
Michel Angelos Tegning. Indramningen i Stenens Oval fremhæver 
Fastheden og Skønheden 1 Tegningens Linier; dennes meget mi- 
nutiøse Behandling af Fjerdragten er med stor Samvittighedsfuld- 
hed og overordentlig Dygtighed gengivet i den haarde Sten. Sky- 
erne med deres bløde Omrids og svage Relief danner den luftige 
Baggrund for Fuglen, der løfter Ynglingen mod Himlen. Hans An- 
sigt, Krop og Ben er meget smukt behandlede; kun Skuldrenes 
Drejning og ÅArmenes deraf følgende Forkortning er ikke lykkedes, 
og fattigt og skematisk virker det flagrende Klædebon. 

I British Museum findes en lille 60 mm lang oval Krystal 
signeret IO. C.B; den kaldes baade Prometheus og Tityos og viser 
en lænket Titan martret af en vældig Fugl. Den blev erhvervet i 
1866 med Samlingen Blacas og henlaa siden upubliceret og ukendt, 
indtil den i 1915 offentliggjordes af O. M. Dalton i det fortrinlige 
Katalog over British Museums Gemmer fra Middelalder og Renais- 

sance, der — sammen med Babelons Bøger — er vor Tids vigtigste 
Bidrag til Studiet af nyere Glyptik. 
Mr. Dalton antager, at denne Krystal tidligere har været i Stroz- 





Tityos; Gipsaftryk efter Bjærgkrystal af Giovanni Bernardi. 


ziernes Eje, og at det er den, som omtales af Vasari. Det sidste er 
næppe rigtigt; denne er en mindre, og mindre omhyggelig, Ja i alle 
Henseender en svagere Replik af den originale Krystal, der 1 Stør- 
relse (66 x 88 mm) stemmer med Ganymed og som her gengives 
efter Aftrykket hos Cades, der er signeret IOVANES.B. 

Tityos viser her samme dygtige og omhyggelige Udførelse af 
Fuglens Fjerdragt som Ganymed Krystallen, men ogsaa Svagheder, 
ligesom denne, i det nøgne Legemes Tegning. Maaske har Medi- 
cæer og Farneser, naar de holdt den haarde, klare Sten med det 
pragtfulde gyldne Relief 1 deres Haand, ikke set saadanne Mangler 
saa stærkt, som de nu fremtræder 1 det døde, karakterløse Gibs. 
Men alligevel føles det som den magtfulde Skønhed, der er i dette 
lille Relief næsten helt er Motivets og kun i ringe Grad Gengivel- 
sens: er Michel Angelos, ikke Giovannis. Den afklarede Enkelhed 
1 Opfattelse og Behandling, som kan gøre skaarne Gemmer til de 
skønneste Juveler fra Fortiden, mangler 1 mærkelig Grad i disse 
Arbejder, der dog er de ejendommeligste og i Forhold til antik 
Glyptik mest selvstændige Arbejder, Renæssancen har frembragt. 

Vil man nu spørge, om Michel Angelo har udført sine Tegninger 

som Fortegninger til Giovanni, kan hertil svares et bestemt: Nej. 
Phaéton og Tityos Tegningernes pathetisk iidenskabelige Smerte, 
og den Stemning af smeltende, dyb sanselig Erotik, som er over Ga- 
nymed Tegningen gør denne 
Mulighed i og for sig lidet tro- 
lig. Hertil kommer at »Nytte- 
kunst« og i det hele Kunst- 
haandværk ikke havde Michel 
Angelos Interesse; allerede i 
1506 skrev han til sin Bro- 
der 1 Anledning af en Dolke- 
skede, han havde meget Bry- 
deri med, at den Art Opgaver 
ikke hørte til hans »Fag«. 

De Tegninger, Giovanni har 
benyttet, er alle udførte 1 1532 
og 1533 og skænkede af Mi- 
chel Angelo til hans unge Ven 
Tomaso Cavalieri. Den senest 
udførte afdem, Phaéton Tegningen i Windsor, sendte Michel Angelo, 
der den Gang var 1 Florens, med et Bud til Cavalieri, som opholdt 
sig i Rom. Fra denne findes der et Takkebrev, skrevet den 5. Sep- 
tember 1533, som besvarer vort Spørgsmaal paa afgørende Maade, 
idet det deri hedder: ».... For en tre Dage siden modtog jeg min 
Phaéæton fra Dem: et herligt Arbejde. Jeg har vist ham til Paven 
og til Kardinalen (Ippolito) af Medici og alle er, uden at jeg kan 
forklare Grunden, ivrige efter at faa ham at se. Kardinalen af Me- 
dici har ønsket at se alle Deres Tegninger, og de har behaget ham 
saa meget, at han vilde lade Tityos og Ganymed skære i Krystal, 
og med Hensyn til Tityos har jeg ikke kunnet undgaa at føje ham; 
den udføres nu i Krystal af Mester Giovanni; at redde Ganymed 
har kostet mig Møje nok...« 

Dette Brev forklarer alt. Mester Giovanni har skaaret Krystal- 
lerne imellem September 1533 og Kardinalen af Medicis Død i Au- 
gust 1535. Uden Vanskelighed kan vi forestille os, at den mægtige 
Kardinal har faaet den purunge Cavalieri til, nolens volens, at ud- 
levere sig ikke blot Ganymedtegningen, der »reddedes« første Gang, 
men ogsaa begge de to Phaétontegninger, hvilke vi har set Giovanni 
benytte 1 sine Plaketter. 


ito9o5GB8) 





Titvos; Bjærgkrystal skaaret af Giovanni Bernardi. 
British Museum. 

Endelig viser dette Brev ogsaa, hvor lidt virkelig Besked Clau- 
dio Tolomei vidste, da han foresatte sig at bede Michel Angelo 
»fuldføre det af ham selv paabegyndte Værk « ", — 





Ganymed; Broncerelief efter Michel Angelo. Wallace Collection, 


Henry Thode har interessant anført, hvorledes Motiverne fra 
Cavalieri Tegningerne optoges og omformedes 1 Malerkunsten af 
Tizian, Caracci og Rubens, og kendt er det, hvorledes de med ar- 
kitektoniske o. a. Tilføjelser blev stukne af Beatrizet og Bonasone. 
Vi kan ikke afholde os fra hertil at føje nogle hidtil upaaagtede 
Vidnesbyrd om, at de ogsaa har sat Spor i Skulpluren, og at deres 
Yndest og Indflydelse er naaet langt videre omkring, end man hid- 
til har anet. 

Betydningsfuldest er et hidtil ret ubemærket, ovalt Relief 1 Wal- 
lace Collection, som ved Direktørens, Mr. Mac Call's, Imødekommen- 
hed er bleven fotograferet til denne Artikel, hvor det — stærkt for- 
mindsket, da det maaler 32,4 x 24,5 cm — gengives for første Gang. 
En stor Kunstner, hvem ved vi ikke, har givet Ganymed Tegningen 
plastisk Form i denne Bronce. Der er Storm og Uvejr over den 
mørke, urolige Baggrund, storladen Kraft over Ørnens mægtige 
Flugt og en smægtende Betagelse over den sandselige, af Zeus. ud- 
kaarne Yngling. Gengivelsen synes mig i Besiddelse af en for- 
underlig Rigdom, der virker som en Fornyelse af selve Komposi- 
tionen. 

Sarkastisk og tvetydig foréslog Sebastian del Piombo i et Brev 





af 17. Juli 1533, at Michel 


Angelo kunde anvende 
Ganymed som Loftsbil- 
ledei det medicæiske Ka- 
pel: fik Ynglingen en Glo- 
rie om Hovedet, kunde 
han gælde for Apokalyp- 
sens St. Johannes, som 
førtes til Himmels af den 
Ørn, der er hans Sym- 
bol. Maaske er en af Gio- 
'mannis Ganymed-Plaket- 
ler naaet til portugisisk 
Indien og her af en from 
Munk virkelig opfattet 
som en Johannes Frem- 
stilling. IalFald ser man 
paa en broderet Alter- 
forside fra det nu sæcula- 
riserede Lorvoå Kloster 
i Portugal midt i concentriske Cirkler, der iøvrigt indfatter kinesiske 
Blomster ogSkybaand,Rankerog Fabeldyr, Michel AngelosGanymed 
baaret bort af Ørnen. Den stærkt medtagne Figur viser sin Herkomst 
ved sine Omridslinier, Benstillingen og det flagrende Klædebon. 
Drugs kel GONSEF TEE De 

vator ved Museet forgam- e— 0% SER Es Eg - SER BEDS 

mel Kunst i Lissabon, der SES ike 55 
godhedsfuldt har ladet et 
Fotografi tage af dette 
mærkelige Broderi og 
sendt os det, har lige- 
ledes oplyst, at det maa 
være udført 1 portugisisk 
Indien 1 det 16de Aar- 
hundrede. Da vi gjorde 
Dr. Keil opmærksom påa 
Broderiets Forhold til Michel Angelo-Tegningen, mente han Binde- 
leddet snarere maatte søges i et Kobberstik end i Giovannis Pla- 
kette. En Sammenligning mellem Broderiet, Beatrizet's Stik fra 





Broderi fra portugisisk Indien, XVI. Aarh. 
Nationalmuseet, Lisboa. 





Kaminplade afStøbejern- Kaiser Friedrich Museum. Berlin. 

Farnese Casetten. Nationalmuseet. Neapel. 


1540'erne og Plaketten synes dog at bekræfte, at den sidste har 
været det Forbillede, Brodereren har fulgt; det er kun en Detalje, 
men det peger 1 denne Retning, naar Broderiets skydannende, vand- 
rette Bølgelinier, ligesom Plakettens Skyer, ikke findes rundt om 
Ørnen — som Skyerne paa Kobberstikket — men kun under denne. 
Afgørende er, at Giovannis Plakette kun viser Michel Angelo Mo- 
tivet, mens Beatrizets Stik bød paa et Landskab med en hylende 
Hund og aiskens lokkende Tilføjelser, som den indiske Broderer 
næppe havde kunnet se bort fra, om han havde haft dem for Øje, 

sigende til sig selv, at Michel Angelos Ganymed var Hovedsagen, 
og god nok for sig alene”, 

Det sidste Exempel er en i Jærn støbt Kaminplade fra det 16de 
Aarhundrede, hvor man ser Tityoskompositionen bredt og dekora- 
tivt gengivet og indrammet af en kraftig, flad Liste. Skønt det af- 





Pierino del Vaga: Bacchus og Silenens Triumf. 
Tegning i Louvre. 


bildede Exemplar findes i et af det kunsthistoriske Studiums Hoved- 
centrer, Kaiser Friedrich Museet 1 Berlin, synes dog endnu ingen 
at have bemærket dets nære Tilknytning til den store Kunst”, 





Giovanni Bernardi: Bacchus og Silenens Triumf. 
Bronceplakette efter Krystal. 

erømt i Kunsthaandværkets Historie som et af Senrenaissan- 
cens ypperste og rigeste Sølvsmedearbejder er »Farnese Kas- 
settens, hvortil Giovanni har udført seks usædvanlig store, ovale 

Pierino del Vaga: Amazoneslaget. 
Tegning i Louvre. 


Krystaller. Sølvsmeden, Florentineren Manno, som ved Udførelsen af 
det sarkofagagtige Skrin med den fritsiddende Herkules paa Laaget 
har været paavirket af Michel Angelos Mediceergrave, ved man, har 

Giovanni Bernardi: Amazoneslaget. 
Bronceplakette efter Krystal. 

haft Arbejde i Benvenuto Cellinis Værksted. Thode har ment, at 
Hertug Pier Luigi ønskede at anvende sine tre Michel Angelo Kry- 
staller hertil; Antagelsen er maaske unødvendig. Vasari fortæller, 
at Skrinet er udført til Kardinal Alessandro Farnese, som selv havde 
udtænkt Relieffernes Emner, og man maa tro, at baade Hertugen 
og hans Søn, Kardinalen, har haft Brug for og Raad til at lade sig 
lave saa kostbare Skrin, som netop den Gang hørte til Guldsmede- 
nes vigtigste verdslige Opgaver; naturligvis er kun meget faa Arbej- 
der af denne Art bevarede, men om deres Udbredelse vidner endnu 
en Del Tegninger, saaledes — alene af Pierino del Vaga — fire som 
opbevares i Uffizzierne. 

Af de seks Krystaller nævner Vasari de fire, som Giovanni har 
skaaret 1 Hulrelief »med vidunderlig Kunst«: nemlig Meleagers Jagt 
paa det kalydoniske Vildsvin; Bacchanterne og et Søslag; »desuden 
Hercules" Kamp med Amazonerne og andre meget skønne Fantasier 
af Kardinalen, som lod Pierino del Vaga og andre Mestre udføre 
Tegningerne hertil.« De to Krystaller, Vasari ikke nævner af dette 
Hovedværk af Giovanni, forestiller et Cirkus med Quadrigaer og 
Kentaurers og Lapithers Kamp. 

Aldo de Rinaldis har i en Artikel i »Bolletino d”Arte«, 1923 publi- 
ceret Skrinet med talrige fortrinlige Gengivelser af Helhed og En- 
keltheder samt to af Pierino del Vagas Fortegninger: til Silenen og 
Amazoneslaget. Vi behøver derfor ikke at komme ind paa en nær- 
mere Omtale af Kassette Krystallerne, blandt hvilke Cirkus med 
Quadrigaer virker ret svagt, medens Silenen, Amazone Kampen og 
Kentaurers og Lapithers Strid er iblandt de rigeste, de mest bevæ- 
gede og samtidig i deres flademæssige Behandling af de talrige Fi- 
gurer, de mest afklarede af Giovannis Arbejder. 

Imidlertid findes der en Krystal, som oprindeligt har været 
bestemt for Skrinet og har den samme usædvanlige Størrelse (c. 
8,4 X 10 cm) og tværovale Form, som de der blev anvendte. I to 
Breve, daterede henholdsvis den 17. November 1543 og den 21. April 
1544, omtaler Giovanni Kassette-Krystallerne; idetførsteskriver han, 
at de endnu ikke er færdige; med det sidste sender han, staar der, 
»Kassettens fire store Stykker, nemlig Cirkus med Quadriga'er, Bac- 
chus og Silenens Triumf, et Søslag og Slaget ved Tunis, som alle 
vil vække Deres Beundring.« Af disse kender vi de tre første fra 
Skrinet; men den fjerde, Slaget ved Tunis, maa af en eller anden 
Grund være vraget og paa anden Maade erstattet. 


23 


| det ødselt udstvrede Katalog over J. P. Morgan's Samling af 
Juveler og Kostbarheder, som udkom i 1910, hår Udgiveren Dr. 
C.G. Williamson afbildet hosstaaende Krystal, som nu opbevares 
i »Morgan Wing« i Metropolitan Museum of Arts i New York. 





Giovanni Bernardi: Tunistoget. Krystal i Metropolitan Museum New York. 


Dr. Williamson har i sin Kommentar til Krystallen atholdt sig fra 
elhvert Forsøg paa at forklare dens Indhold. 

Man ser tilhøjre en Kamp mellem sejrende Ryttere bærende ide- 
ale, antike Rustninger og Hjælme, og overvundne, som har turban- 
lignende Hovedbeklædninger og Skjolde med Halvmaaner; i denne 
Kampscene er der intet, man ikke kan tiltro en Rafaelelev som Pie- 
rino, saa meget mere som man i den centrale Rytter tydeligt sporer 
Reminiscenser af den himmelske Rytter i Rafaels Heliodorfreske. 
Anderledes forholder det sig med det Landkort, der udfylder Kry- 

stallens venstre Side; det skyldes uden Tvivl en anden Kunstner. 
Spørgsmaalene melder sig da, hvem denne kan være? og hvad Kor- 
tet forestiller? Dette viser en Havbugt, som ved en smal Tange er 
skilt fra en Fjord eller Lagune; paa Vandet er kæmpende Skibe 





Kejser Karl V. Medalje af Giovanni Bernardi. 


og Baade; dér, hvor en snorlige Kanal gennemskærer en Tange, 
ligger en Fæstning; en anden ser man, hvor Tangen skyder ud fra 
det faste Land; foran en Bymur helt i Baggrunden ses et tredje 
Fæstningsværk; i Forgrunden til højre to Arkader, der ser ud, 
som var de omstyrtede. 

At denne Krystal er identisk med den, som Giovanni i sit Brev 
kalder »Slaget ved Tunis«, viser Indskriften paa en usædvanlig og 
berømt Medalje, præget i Sølv, som findes i Kabinettet i Wien. Paa 
dennes Avers ser man Karl V's Brystbillede, næsten »en face«, i den 
samme Stilling og med de samme Træk og den samme Rustning, 
som man kender fra Tizians Maleri af ham paa Slagmarken ved 

Mihlberg; men paa Reversen finder man Morgan Krystallen 1 en 
Gengivelse,som indtil de mindsteEnkeltheder stemmer overens med 
Originalen, og som fra Krystallen har bevaret den for en Medalje 
meget iøjnefaldende og ualmindelige Signatur JOHANNES Bf(er- 
nardi) F(ecit). At Forside og Bagside er hentede forskellige Steder fra 
ses blandt andet deraf, at Portrættet er højovalt, mens Reversfrem- 

Revers til foregaaende. 


stillingen er tværoval, og den sidstes Oval endda mindre og navnlig 
kortere end hele Medaljens; den Margen, som herved fremkommer, 
er ved Ovalens to Ender bred nok til at bære Indskriften: EXPE- 
DITIO AFRICANA.,. 

Tunis-Togel, Expeditio Africana, der fandt Sted i Sommeren 15335, 
er blandt de politiske Begivenheder, som i Datiden oplog Sindene 
mest. 

Under Kejser Karls personlige Ledelse drog en lille, men stærk 
Hær af spanske og tyske Lejetropper paa italienske Skibe, blandt 
hvilke et betydeligt Kontingent var slillet af Pave Paul III, over Mid- 
delhavet og landsattes udenfor Tunis” befæstede Havnestad Goletta, 
omtrent der, hvor det gamle Carthago's Ruiner ligger. Det var et 


En 

Kors- og Hævntog mod den osmanniske Admiral og Sørøver Chair- 
eddin Barbarossa, som paabegyndtes, mens dennes Overherre Sul- 
tan Soliman var optaget af Krigstog i Persien. Af sit spanske Hjertes 
fulde Lyst slog Karl løs paa Maurerne og deres Trosfæller Osman- 
nerne, som ogsaa for første Gang i Historien led et fuldstændigt 
Nederlag i Kamp mod de Kristne. Goletta og Tunis erobredes og 
plyndredes, mange tusind kristne Slaver befriedes, de Vantros Over- 
fald paa Spaniens og Italiens Kyster hemmedes for en Tid, og for 
en Menneskealder lagdes Tunis under den spanske Krone. 

At ikke blot Kejserens Fjender, men ogsaa hans Forbundsfæller 
med største Spænding fulgte Efterretningerne om den dumdristige 
Expeditions Forløb, har man mange Beviser for. Den 24. Juli 1535 
sendte Paolo Giovio Hertugen af Mantua et Brev, hvori han skild- 
rer den kejserlige Hærs Vanskeligheder og Lidelser under en Maa- 
neds resultatløse Ophold i Afrika; men dette Brev ledsager han med 
en Kommentar, der sikkert har været noget nyt og ukendt dengang, 
nemlig et Kort over Krigsskuepladsen med Angivelser af Hærenes 
Stillinger udenfor Goletta. Træsnit, der gav en saadan Situations- 
plan af Byen Tunis og Omegn, kunde man fra Juli Maaneds Udgang 
købe i Rom. Vi kender dem ikke længere, men kan gaa ud fra, at 
et af dem er bevaret i Giovannis Krystal. 

Noget forskellig fra Giovannis Plan, men ved sine Tilskrifter 
meget oplysende ogsaa for denne, er det Kort, som findes 1 Scep- 
pers latinske Fremstilling af Tunistoget trykt i Antwerpen 1554; 1 
Virkeligheden skyldes sandsynligvis baade den Scepperske og Gio- 
vannis Plan én og samme Kunstner. 

Paa Toget til Tunis medtog Kejseren Jan Vermayen, kendt som 
Maler og som Landmaaler. Under sit Ophold i Tunis gjorde Ver- 
mayen en Mængde Studier baade af Landskabet og af Soldaterne, 
og hjemvendt til Nederlandene samlede han disse til store Tæppe- 
kartoner, som endnu findes i Wien, mens de 12 Billedtæpper, som 
vævedes efter dem, opbevares i Madrid. 


Vermayens Landmaalerinteresser ser man i det første Tæppe af 


Tunistogserien, der viser et Kort over den Del af Middelhavet, som 
Flaaden gennemsejlede fra Barcelona til Goletta; men ogsaa de andre 
Tæpper røber gennem deres topografisk korrekt gennemarbejdede 
Landskaber den samme Tilbøjelighed. At Vermayen ogsaa har teg- 
net Kort over Krigsskuepladsen erfarer vi udtrykkeligt af et Privile- 
gium, han den 26. Maj 1536 fik af Raadet i Briissel til at sælge Træsnit 

forestillende Tunis og Omegn. Sandsynligvis har disse og lignende 


Træsnit af Vermayen først været udførte i Tunis og kolporterede 


i Rom Åaret forinden, mens Interessen for Tunistoget var paa sit 
højeste. 

En Sammenligning af Vermayens Billedtæpper og Sceppers Kort 
med Giovannis Tunis-Krystal oplyser alle Enkelthederne paa den 

Kort over Tunis og Omegn; efter Scepper. Antwerpen 1554. 


sidste, Helt i Forgrunden ses Ruinerne af de mægtige Aquæducter, 
som i den antike Kejsertid har ført Vand til Karthago (slg. særligt 
Billedtæppe No. 6); Taarnet, der ligger dér, hvor Tangen skyder sig 
ud i Havet, er en befæstet Ferskvandsbrønd, hvorom der førtes for- 
bitrede Kampe (slg. bl. a. Tæppe No. 4); paa selve Tangen ligger 
Goletta lige ved Kanalen (slg. bl. a. Tæppe No. 12), mens Byen med 
den stærke Murkrans bag Lagunen er Hovedstaden Tunis (slg.Tæppe 
No. 10), hvis Kastel forTydeligheds Skyld paa Krystallen er lagt uden- 
for Bymuren. — 

Ligesom andre Renæssance Kunstværker synes Farnese Kasset- 
ten at rumme en nu forglemt, lærd humanistisk Symbolik. I et 
Sølvrelief 1 dens Bund har den litterært interesserede Alessandro 
Farnese saaledes ladet Oldtidens store Alexander fremstille 1 det 
Øjeblik, da han, omgivet af sine Hærførere, hædrer Literaturen og 
lader Homers Værker anbringe i et kostbart Skrin. Tunis-Krystal- 
len, som af en Grund, vi ikke kender, er bleven udskudt, har vel 
oprindelig skullet erindre om det Korstog, som mentes for alle Ti- 














Alterstage af Antonio Gentile da Faenza(?) 
Peterskirken, Rom. 


der at ville kaste Glans over 


Farfaderens Pontificat, og Sce- 
nerne fra Herkulessagnene er 
maaske ikke valgte af en al- 
mindelig » Lust zu fabulieren«, 
men har tiltalt Kardinalens 
»fantasia« som smukke Om- 
skrivninger for en Hyldest til 
hans politisk, og påa anden 
Maade, virksomme og ener- 
giske Liv. 

Lad os, fortsættende denne 
Tankegang, før vi slutter dette 
Afsnit, for et Øjeblik vende til- 
bage til Medaljen i Wien. Man 
har undret sig over, at denne, 
som ikke kan være ældre end 
1548, da Tizian malede Kejser- 
billedet 1 dette Aar, paa Bag- 
siden mindes den afrikanske 
Expedition, der den Gang var 
tretten Åar gammel oguden Ak- 
tualitet. Forklaringen er dog 
vistret simpel. Anvendelsen af 
Tuniskrystallen tyder paa, at 
Alessandro Farnese, der ejede 
denne, har ladet Medaljen 
præge. Som den katolske Kir- 
kes Vicekansler, har han oftere 
forhandlet med Kejseren, der 
iøvrigt var hans Broders, Otta- 


vio's, Svigerfader. Det er da sikkert i Tidens Aand at tænke sig, 
at Alessandro Farnese, som en Opmærksomhed, har sendt Kejseren 
en Medalje, der viser ham som Kirkens sejrrige Forsvarer baade 1 
Kampen imod Protestanterne ved Mihlberg og mod de Vantro i 


Tunis. 


Benyttelsen af Tizians Maleri kan i Virkeligheden ogsaa bedst 
forklares saaledes. Originalen har nemlig ikke været kendt i Italien, 


hvor Medaljen er udført; efter at være malet i Augsburg i 1548 

bragtes Billedet til Nederlandene og derfra senere til Spanien, hvor 
det jo endnu findes. Men det vides, at Alessandro Farnese har ejet 
en Kopi deraf udført af Tizian selv i 1549(?2). Nu er den forsvunden, 
men i det 17. AÅarhundredes Inventarer over Farnesefamiliens Male- 
rier nævnes den, og de, som den Gang har set den, skal have be- 
rømmet den stærkt. Denne Kopi har da 
været Forbilledet for Medaljens Portræt "". 


VI 

Næ de største aarlige Fester, som Jul 

' ogPaaske,smykkes Peterskirkens Høj- 
alter af to Kandelabre af Sølv og af et stort 
Krucifiks af Bjærgkrystal paa en Fod, der 
ligeledes er af Sølv. Om disse tre Alter- 
prydelser ved man, at de i 1583 samlede 
skænkedes Kirken af Kardinal Alessandro 
Farnese, ogom Krucifiksetvidesidesuden, ……… ernardi: ONS ERENGI SED: 
at det er udført i 1582 af Guldsmeden An- Plakette efter Bjærgkrystal, 
tonio Gentile da. Faenza paa Kardinalens 
Bestilling. Betydelige Forskere antager dog, at de to Kandelabre 
er udførte tidligere og af Giovanni Bernardi i Forening med en 
Guldsmed. Dette kan saaledes stadig læses i Burckhardts Cicerone; 
Thode skriver det i sit Michel-Angelo Værk, og Gaston Migeon har 
fornylig vist, at han intet mistænkeligt finder deri. Plon — som 
med meget vægtige, og for mig overbevisende, Grunde bestrider 
denne Antagelse — oplyser, hvad der for det følgende er af den 
største Betydning, at Kandelabrenes nuværende Bjærgkrystaller 1 
al Fald ikke er fra det 16de Aarhundrede, men er skaarne 1 det 
17de af Anna Hamerani ””, 

Af Vasaris Beretning og Giovannis Breve ved man, at denne 1 
1539 udførte et Krucifiks og to Kandelabre til Kardinal Farnese; til 
Kandelabrene skar han »seks cirkelrunde Krystaltavler«, skriver 
Vasari, »i den første ses Høvedsmanden i Kapernaum, i den anden, 
Bethesdas Dam; i den tredje, Forklaringen paa Tabors Bjærg; 1 
den fjerde, Miraklet med de fem smaa Brød og de to smaa Fisk; i 
den femte, da han fordrev Sælgerne fra Templet; og i den sidste 
Lazarus' Genopvækkelse«. 

Ingen af disse seks Krystaller har hidtil været kendte, og kun 

Høvedsmanden i Kapernaum har man ment at genfinde i Afstøb- 
ning iblandt Giovannis Plaketter; men her er det nu saa uheldigt, at 
Museerne i Berlin og i Neapel har identificeret to helt forskellige Pla- 





Giovanni Bernardi: Opstandelsen. Bjærgkrystal 
i Nationalmuseet, Kjøbenhavn. 


ketter som Afstøbninger af Kandelaberseriens Høvedsmands-Kry- 
stal; selv om Berliner Museets Plakette synes os at passe bedst til 
Navnet, skal vi ikke vove at udtale os om, hvem der har Ret. — 
Den sidste store Serie af Krystaller, Vasari omtaler, bestaar af 
8 Tavler, om hvis Bestemmelse han intet oplyser; de fire af disse 
nævnes i et Brev fra Giovanni til Kardinalen af 4, April 1546 som 
»de sidste af Korsets Historie«; de fremstiller: Da Kristus gribes 
af Jøderne, da han hudflettes og krones med Torne, da han bærer 
Korset, og da han fæstes derpaa og løftes i Vejret; de andre fire, 
Vasari nævner, fremstiller: Kristi Fødsel, Bønnen i Getsemane, 
Kristus for Annas, Herodes og Pilatus, og Opstandelsen. Af disse 
8 Krystaller kender man i Plaketter tre Gengivelser: Kristi Fødsel, 
Hudfletningen (i to Varianter: i Berlin og i Neapel), samt Opstan- 
delsen. De er alle ovale. Den sidste, som vi gengiver, viser Kristus 
med Sejersfanen i Haanden, hævende sig over Graven, som bevog- 

tes af romerske Soldater; den er signeret IO. Af selve de ovale Kry- 
staller har man hidtil ikke kendt en eneste. — 
Fireafdeher nævnte fjorten Krystallerfindes imidlertid i det Sølv- 





Giovanni Bernardi: Gangen til Golgata. Bjærgkrystal 
i Nationalmuseet, Kjøbenhavn. 


skrin i det danske Nationalmuseum, hvortil der sigtedes 1 de første 
Linjer af nærværende Afhandling; de to er cirkelrunde: som Kan- 
delaberkrystallerne og forestiller Forklaringen paa Tabors Bjærg 
og Udrensningen af Templet; de to andre er ovale: som den sidst- 
nævnte Serie og forestiller Gangen til Golgatha og Opstandelsen. 

Denne sidste Krystal er den eneste af de fire, der allerede er os 
bekendt gennem en Plaketteafstøbning; med Afstøbningen stemmer 
den overens 1 Komposition og alle Enkeltheder, saaledes ogsaa 1 
den korte Signatur IO (annes, for Giovanni). 

Den anden ovale Krystal er usigneret, men om dens Identitet er 
der heller ingen Tvivl: den er sendt Kardinal Farnese med Brevet 
af 4. April 1546, hvori Giovanni kalder den: »da Kristus føres til 
Kalvariebjærget og bærer Korset«. 

Forklaringen paa Tabors Bjærg nævner Vasari som den tredje 
af de cirkelrunde Kandelaberkrystaller og i Nationalmuseet lærer 

vi den at kende som en Komposition, der ganske følger Skemaet fra 
Raffaels Transfigurationsbillede. 
Endelig har vi i Udrensningen af Templet — Vasari betegner den 





Giovanni Bernardi: Forklaringen paa Bjærget. Bjærgkrystal 
i Nationalmuseet, Kjøbenhavn, 


som den femte Kandelaberkrystal — et afde bedste Arbejder, vi ken- 
der af Giovanni; maaske er det Bevidstheden om her at have udført 
noget særligt udmærket, som har bevæget ham til at signere denne 
med alle sine Forbogstaver: IO. B. DE. C. B. 

Denne sidste Krystal viser ganske utvetydigt, at Pierino del Vaga 
ogsaa maa have udført Tegningerne til Kandelaberserien. Slægtska- 
bet med Farnesekasettens Krystaller ses i den arkitektoniske Bag- 
grund, den flademæssige Komposition, hvor al Bevægelse er fra ven- 
stre til højre eller omvendt; i Enkeltskikkelser som den væltede, 
nøgne, silenagtige Vexellerer, og endelig i de mange, lidet individua- 
liserede, slanke Figurer med de rytmiske, yndefulde Bevægelser. 
Yderligere bekræftes denne Antagelse af en Tegning, som er udført 
af Pierino. Mariette har ejet denne, som forestiller Lazarus” Opvæk- 
kelse, og som har været Forbillede for den sidste af Kandelaber- 
krystallerne; vi skylder Monsieur Robert Brussel i Paris Tak, fordi 

han, påa vor Anmodning, lod undersøge om Tegningen efter Mari- 
ettes Død var kommet til Louvre, og da den virkeligt fandtes her, 
elskværdigst sendte os et Fotografi af den. — 





Giovanni Bernardi: Uddrivelsen af Templet. Bjærgkrystal 
i Nationalmuseet, Kjøbenhavn. 


Sølvskrinet giver ikke mange Oplysninger om Krystallernes 
Vandringer fra la Cancelleria i Rom til Nationalmuseet i Kjø- 
benhavn. 

Det er ottekantet og hviler paa otte, let fladtrykte Kuglefødder; 
indvendigt er der i Bunden et Sølvrelief forestillende Nadveren ; 
paa de fire udvendige Smalsider findes Relieffer med: Kristus 1 Get- 
semane; hans Fremstilling for Folket; Hudstrygningen og Korsfæs- 
telsen. Paa Laaget sidder — i »ronde bosse« — den prækende Jo- 
hannes med »agnus dei«. 

Der er Grund til at bemærke, at de fire Relieffer paa Siderne er 
udførte efter de tilsvarende Fremstillinger i Dirvers lille Kobberstik- 
Passion (Bartsch, 4, 8, 10, 15). Dette behøver naturligvis i og for sig 
ikke at sige, at Skrinet er tysk Arbejde, da disse Blade, særlig 1 Marc 
Antons Efterstik, vandt stor Udbredelse 1 Italien, og netop Manden 
med den opslidsede Kappe, der ses paa Relieffet: Fremstillingen for 

Folket, genfindes som Tilhørernes højre Fløjmand i Andrea del 
Sarto's berømte Scalzo Freske: Den prækende Johannes "". 

Men Skrinet er dog uden Tvivl omkring Aar 1600 udført i en 
sydtysk Provinsby — ikke i Hovedstæder som Augsburg og Ntrn- 
berg; de intetsigende og daarligt anbragte Fødder, de krimskrams- 
agtige Guirlander, og endeligt den lidet soignerede og lidet dygtige 
Udførelse tyder paa det provinsielle Arbejde. 

Skrinet hår været i Nationalmuseet siden den 2. December 1823; 
det afgaves hertil fra Rosenborgsamlingen, som var kommet 1 Be- 
siddelse af det den 23. Februar 1797 sammen med en Del »fra Chri- 
stiansborg Slots Ildebrand (1794) reddede Sager«. Hvornaar og hvor- 
dan det er kommet til Christiansborg, ved vi ikke; som en ren For- 
modning vil vi udtale, at det kan være sket paa Christian VP Tid; 
dels fordi hans Dronning Sophie Magdalene bevarede en levende 
Forbindelse igennem mange Aar med sin sydtyske (bayreuthske) 
Hjemstavn, og Skrinet derfor gennem hendes Slægtninge som Gave 
eller ved Køb kan være kommet hertil: dels fordi man véd, at Chri- 
stian VI nærede en stor Interesse for Ædelstene og særlig for Glyp- 
tiken, der paa hans Tid oplevede sin tredje og hidtil sidste Blom- 
stringsperiode i Europa. Han indkaldte en virkelig fremragende 
Ædelstensskærer: Sydtyskeren Natter fra England, gav ham Bolig 
og Værksted paa Christiansborg, lønnede ham rigeligt for hans År- 
bejder, ja, skænkede ham ovenikøbet Christiansborgmedaljen i Guld, 
som var af 12 Uncers Værd: »Dette er«, skriver Natter i Indledningen 
til sin Afhandling om Stenskærekunsten, »saa sjælden en Optræden 
i vort Aarhundrede, at den fortjener at erindres af Efterverdenen, og 
sidestilles en Alexander's og en August's Gavmildhed«"", 

Rigsarkivets Regnskaber for Kongens Particulairkasse viser med 
al ønskelig Tydelighed, at Natter opholdt sig i Kjøbenhavn i 1743, 
men, saavidt vi har kunnet se, indeholder de ingen Oplysning, hvor- 
ved Skrinets Erhvervelse kan tidsfæstes. 





VII 
e første Breve, som Albrecht Direr sendte hjem fra sin store 
Rejse til Venedig i 1506, indeholder ikke meget om Kunst eller 
om Rejsen, men drejer sig næsten udelukkende om Perler og Ædel- 
stene, som han havde i Kommission at købe for sin Beskytter Willi- 

bald Pirkheimer. Igennem hele det 16. Aarhundrede vedblev Ve- 
nedig at være et Hovedsæde for Europas Ædelstenshandel, og af 
Giovannis Breve til Kardinalen fremgaar det, at det var her, han 





Pierino del Vaga: Lazarus' Opvækkelse. Tegning i Louvre. 


gjorde sine Indkøb af tilslebne Krystaller, som han derefter deko- 
rerede med kunstneriske Udskæringer. 

En Udtalelse herom i et Brev fra 1. Maj 1546 lyder saaledes: >… Jeg 
har (tidligere) skrevet til Dem om Skaalen. Hvis jeg maa faa Lov at 
udføre den, skal Deres Eminence denne Gang se, hvad moderne 
Kunstnere formaar; jeg vil skære den til Dem efter Maestro Pieri- 
nos Tegning, og jeg siger Dem, 1.Bunden skal Noahs Ark staa smukt, 
og inden i Skaalen skal man se alle Dyr og Fugle. Derfor skal Deres 
Eminence træffe Bestemmelse om Emnet (»Historien«). Imens jeg 
tager til Venedig for at hente Skaalen, kan Tegningen udføres, saa 
at ingen Tid gaar til Spilde. Og Deres Eminence maa bestemme, 
hvem De ønsker skal være med mig i Venedig for at handle om og 
betale Skaalen. Der findes to: en som koster 200 Scudi og en anden 
til 150; men bliver den først færdig vil den være 2000 værd, og jeg 

er sikker paa, der ikke skal være nogen i Verden, som er bedre end 
den. Og saa oplagt, som jeg er til at udføre den, siger jeg Dem, al 
jeg — med Guds Hjælp — vil gøre den hurtig færdig«. 

Man gør sig næppe en rigtig Forestilling om, hvilke store Sum- 
mer Giovanni her nævner: til Sammenligning skal vi anføre en 
Anekdote, som Vasari har fundet troværdig nok til at genfortælle. 
En femten Åar senere, i 1561, fuldendte Tizian et Maleri af den ang- 
rende Magdalena, som Filip IF's Gesandt i Venedig havde set for- 
inden det var helt færdigt og købt til Kongen. Da imidlertid en 
rig veneziansk Mæcen, Silvio Badoer, saa Billedet, blev han saa gre- 
ben af dets Skønhed, at han i sin Begejstring tilbød 100 Scudi for 
at komme til at eje det. Den pengekære Olding kunde ikke mod- 
staa denne store Fristelse; han solgte Billedet til Badoer, og malede 
til hans katolske Majestæt en Replik, »der dog ikke vår mindre 
smuk«, forsikrer Vasar1. 

”aa' en Tid, da Tizian gennem mange Aar havde været en af 
[Italiens mest fejrede Malere, betaltes der saaledes for et beundret 
Billede af ham kun Halvdelen eller to tredje Dele af, hvad en til- 
sleben Bjærgkrystalskaal kostede, og endda blev en saadan natur- 
ligvis langt kostbarere, naar den blev dekoreret af Giovanni og ind- 
fattet af en Guldsmed med Borter af Guld og Emaljer. — 

Hvorledes det iøvrigt gik med denne Skaal, som Giovanni andet 
Steds skriver skal blive »baade antik og moderne«, »en stor Sevær- 
dighed«, »et Minde om Dem (Kardinalen) og om mig«, er ikke op- 
klaret. Maaske kom Pierino del Vaga slet ikke til at udføre Teg- 
ningen til den, da han vides i sine sidste Aar at have lidt af forskellige 
Sygdomme, som i 1547 lagde ham i Graven. At Skaalen dog blev 
færdig, fremgaar af det sidste Brev, der haves fra Giovanni, daleret 
den 25. December 1547; heri nævner han forskellige Arbejder han 
sender Kardinalen og anfører derimellem og ligesom i Forbigaa- 
ende: »en Syndflod, som drukner hele Verden og Noahs Ark; et 
Stykke, som der aldrig før er set Magen til«. 

Der findes i Bargello i Florens en Bjærgkrystalskaal, vistnok 
stammende fra de mediceiske Storfyrsters Eje; den har tidligere 
været afbildet og drøftet, fordi dens smukke Indfatning fra omkr. 
1550 — med Urette — har været tillagt Benvenuto Cellini "”). Skaa- 
len, som staar paa en lav Fod, har et glat Spejl omgivet af en kraf- 
tig Hvirvelrosets Bukler; i Spejlet ser man Jordens Dyr, som parvis 
mandrer ad en Rampe op til Arken, mens Patriarken knæler ved 

Siden i Bøn; paa den omgivende Roset ses Himlens Fugle, der lige- 
som slynges ind imod Frelsens Ark. 
Der er 1 dette Emne saa megen Overensstemmelse med den »hi- 

Giovanni Bernardi? Syndflodsskaalen. Bjærgkrystal 
i Nationalmuseet, Florents. 


storia«, vi har set Giovanni udvikle, at det er nærliggende at for- 
mode, at han har udført denne Skaal; hans store Begejstring for 
Opgaven vilde vi, om denne Formodning er rigtig, nærmest tro skyl- 
des den sindrigt udtænkte Maade, hvorpaa Rosettens Hvirvel har 
faaet Betydning for selve Historien; heri er der noget af Tidens ud- 
spekulerede Aandrigheder, dens »concetti«, som har henrevet Gio- 
vanni; helt opfyldt af denne Tanke har han følt, at dette var »paa 
en Gang antikt og moderne«, det Slagord, hvormed man den Gang 
vandrede bort fra den klassiske Kunst og hen imod den store Barok. 

Som Komposition staar Fremstillingen i Spejlet ikke Maal med 
de bedste af Farnesekasettens Krystaller eller »Udrensningen af 
Templet«, men maaske er Pierinos Sygdom og Død en tilstrækkelig 
Forklaring paa denne Tilbågegang. 

VIII 


H ermed har vi gwænnemgaaet Mester Giovanni's Arbejder. Uven- 
tet mange af disse har kunnet tidsfæstes, saaledes at en kro- 
nologisk Orden har givet sig næsten af sig selv. 

»Da denne Kunst er for vanskelig til at nogen ung Mand kan 
frembringe noget fuldkomment i den«, som Natter har skrevet, er 
der ogsaa stor Forskel imellem Giovannis første kendte Arbejde, 
Golgatha-Krystallen, og hans senere. Denne Fremgang er baade af 
teknisk og af kunstnerisk Art. Figurernes Bevægelser er bleven 
rigtigere, mangfoldigere og friere, Kompositionen paa én Gang mere 
sammensat og mere sluttet. Men hvor meget der heraf skyldes For- 
tegnerens større Kunst, og hvor meget Giovannis, kan ikke i En- 
keltheder afgøres. Giovanni arbejdede, som vi har set, i sine sidste 
Aar alene for Kardinal Farnese og benyttede næsten udelukkende 
Fortegninger, som dennes daværende » Hofmaler«, Pierino del Vaga, 
udførte. Derved er der kommen et Præg af Ensartethed over alle 
Arbejder fra hans bedste Tid, som gør en Skelnen imellem Kunst- 
nerens og Haandværkerens Andel vanskelig. — 

Var Giovanni en Fornyer af Glyptikens Kunst? saaledes som 
Mariette har ment. Var han en af de største, ja maaske den største 
Ædelstensskærer, som Renæssancen har frembragt? som Vasari 
synes at mene. Kan det med Rette siges, at han har dannet Epoke 
indenfor sit Haandværk? 

Vi har søgt at fremdrage saa mange positive Oplysninger om 
Mester Giovanni og hans Krystalarbejder, som det har været os 
muligt, men til det endelige Svar påa disse Spørgsmaal er vi ikke 
naaet. Før Undersøgelser om Valerio Belli, Allessandro Cesati og 
navnlig de ældre Generationer af Ædelstensskærere har lagt Grun- 
den til et virkeligt, omfattende Kendskab til Renæssancens Glyptik, 
mangler en Vurdering af Giovannis Betydning for denne et fast 
Grundlag. 

Men saadanne Undersøgelser vil utvivlsomt ogsaaa vise sig frugt- 
bringende. Vidste man ikke, hvilken Ligegyldighed Kunsthistorien 
længe viste overfor Antikens glyptiske Kunst, før den 1 1890'erne 
paany sattes i Højsædet af Furtwångler, vilde man undre sig over, 
at Renæssancens havde faaet Lov at ligge hen saa upaaagtet, som 
Tilfældet har været. 

Det er næppe for dristigt at spaa, at fremtidige Studier paa dette 

Felt vil kaste nyt og betydningsfuldt Lys over dens Plakette-, Mønt- 
og Guldsmedekunst, og det er tilladt at haabe, at de vil medføre 
Fremdragelsen af Kunstværker, der ikke er mindre gyldige Udtryk 
for Renæssancens Kunstliv end de mest karakteristiske Arbejder 
fra andre Grene af Tidens Kunsthaandværk. 


NOTER OG HENVISNINGER 


1 At skelne mellem Bjærgkrystal og Glas er ikke al Tid let; naar, som i dette 

Tilfælde, de kendte Husraad ikke slaar til, kan en sikker Bestemmelse naaes ad foto- 
grafisk Vej: jeg skylder Hr. Professor Dr. Winther Tak for ved en saadan Undersø- 
gelse at have bestemt Krystallerne. 
2 Hvor intet andet oplyses, er Kilden en af følgende: Vasari (ed. Milanesi) Bd. IV 
pp- 371—75; A. Ronchini: Maestro Giovanni da Castel Bolognese (Atti e Memorie delle 
RR. deputazioni di storia per le provincie Modenesi et Parmensi v. IV pp. 1—28) 1868, 
der indeholder Giovannis Breve; Thieme Becker Kunstlerlexicon: Bernardi, 1909, 

5 Fra en daarlig Bog, Clausse: Les Farnése peints par Titien, 1905, stammer en- 
kelte Oplysninger om Alessandro Farnese og hans Kunstnerkreds. 

4 Paul III, Farnese, var Pave 1534 til 1549. 

5 Om Billedet af Giorgione se Vasari-Milanesi IV, 95, om Billedet af Tizian Va- 
sari-Milanesi, VII, 435; Titien; les classiques de T'art, Paris1911, p. 20 og Note, p. 248; 
Crowe Cavalcaselle: Tizian, Lpz. 1877, I, 171, N, 23. 

6 Efter Froåhlich-Bum: Parmigianino und der Manierismus. Wien, 1921. 

7 Benvenuto Cellini: Vita ed. Guasti, 1890, p. 164. 

S I Thieme Beckers Lexicon nævnes egentlig 11 Krystaller, idet det Portræt, Va- 
sari siger, Giovanni udførte af Margrethe af Parma i Kappestrid med sin Rival Vale- 
rio Vicentino, regnes for den ellevte Krystal; er det ikke med Urette? Hidtil har man 
dog ment, at dette Portræt var en Onyx Kamé, soni med Konsul Smiths Samling (slg. 
Gori, Dactyliotheca Smithiana, 1767 v. I Tavle 100) erhvervedes af Kong Georg III, 
og som endnu skal findes paa Windsor Castle (slg. C. Drury Fortnum: Notes on some 
gems and jewels at Windsor Castle, Archeologia, 1880, Bd. 45 No. 287). 

Se om Fremgangsmaaden ved at skære i Krystal Mariette, Traité des pierres gra- 
vées; Paris 1750, v.I; Natter, Traité de la méthode antique de graver en pierres fines. 
Londres, 1754. Se om Giovannis Bo: Liverani: Maestro Giovanni Bernardi da Castel- 
bolognese, Faenza 1870, p. 38. 

% Golgatha-Krystallen er offentliggjort af Darcel i Gazette des Beaux Arts, 1886 og 
af Yriarte, Coll. Stein, Katalog 1886. Nu findes den i Cabinet des Médailles i Paris. 
Gengivelsen er efter et Fotografi, som M. Jean Babelon venligst har ladet tage til os. 
Pavia Medaljen er sidst gengivet i M. Bernhart: Die Bildnismedaillen Karls des Funf- 
ten. Minchen 1919 Nr. 159. (Slg. om Pavia-Slaget: Erslev: Det 16. Aarhundrede 
p. 39; H. Håbler: Die Schlacht bei Pavia, Forschungen z. deutsch. Geschichte pp.511 

25, samt Beltrami: La battaglia di Pavia illustrata negli arazzi del Marchese del 
Vasto al Museo Nazionale di Napoli, 1896). i 

10 T)alton: Catalogue of the engraved gems of the postclassical periods in the 
British Museum; London 1915. Planiscig: Transformierte deutsche Plaketten nach 
Vorlagen des Giovanni Bernardi; Kunst und Kunsthandwerk, Wien 1917, pp. 411—21, 
— Thode: Michel-Angelo særligt Supplementet Bd. 2 pp. 257, 253, 256, 258, 262. — 
Claudio Tolomei: Lettere, Venet. 1542, fol. 183. Henvisningen hertil findes: Vasari- 
Milanesi VII, p. 373 note 4. — 

11 Michelangelo: Briefe; åbers. von K. Frey; 1907 pp. 23 ff. og 291 og Michelan- 
gelo, Gedichte: ed. K. Frey; 1897 p. 522. 

!2 Qynpladen med Tityos har været gengivet i Frida Schottmiller: Wohnungskultur 
und Mobel der italienischen Renaissance, Stuttgart, 1921 p.226. — Ganymed-Broderiet 
har været afbildet i en meget daarlig Tegning i Catalogo da exposicåo retrospectiva de 
arte ornamental portugueza en hespanhola. Lisboa, 1882, Tavle 141, Text p. 76, N0.17. 

15 Vi skylder Frk. Professor Dr. Frida Schottmuiller og Hr. Geheimeraad Dr. P. Jes- 
sen megen Tak for Tilvejebringelsen og Overladelsen af det her gengivne Fotografi, 
der p. G. a. Pladens Indmuring i en Kamin, har været vanskelig at tage. 

1£ Se om Farneseskrinet Aldode Rinaldis anførte Artikel og Plon: Benvenuto Cellini, 
1883 pp.296-300. — H.Voss: Die Malerei der Spåtrenaissance in Rom und Florentz,1920, 
I, p.79 afbilder Bacchustogets Tegning og mener — karakteristisk nok — at den er ud- 
ført for Plakettens Skyld; Tegningerne omtales Mariette l. c. p. $82f. — Om Morgankry- 
stallen se C. G.Williamson: Catalogue of a collection of jewels and precious works of 
art the property of J.P, Morgan; Lond. 1910; p.95 (med Henvisninger) og Tavle 43.— 
Expeditio Africana-Medaljen gengives efter Bernhart l.c. No. 159; den er ogsaa omtalt 
Armand: Médailleurs italiens I, 138, som Hill henviser til i sin Anmeldelse af Bernharts 
Bog(Numismatic chronicle, 1921p.159), idet han gentager, hvor uforklarligt det synes, 
at Aversen tidligst er fra 1548, Reversen derimod erindrer om en Begivenhed fra 
1535; Medaillens Revers er afbildet i Bolzenthal: Skizzen, Berlin, 1840 p. 84, Aversen 
allerede i J. J. Luckii, Sylloge Numismatium elegantiorum, 1620. Luckius nævner 
vel ikke, at Kejserbilledet er udført efter Tizians Maleri, men han anfører, at Medal- 
jen er udført til Minde om Slaget ved Mihblberg. A. Filangieri di Candida: Le plac- 
chette del Museo Nazionale di Napoli (Le Gallerie Italiane IV, 1899) har om en Pla- 
kette efter Morgankrystallen (No. 115) udtalt, at den formentlig forestiller Golettas 
Indtagelse, men der er ikke Grund til at fremhæve dette, da han samme Steds og sam- 
tidigt bestemmer en ganske anden Plakette (Berlin 919) paa samme Maade, følgende 
i Molinier's Spor. — Vasari nævner to Tuniskrystaller: il successo della presa della 
Goletta, og la guerra di Tunisi; vi tør ikke bestride, at der kan have været to, men 
mærkeligt var det, om den ene skulde være sporløst forsvunden, den anden bevaret 
baade i Original, i Medalje og i Plakette; og Vasari begaar ved Omtalen af Farnese- 
skrinet og hvad dertil hører usædvanlige mange Smaafejl. Dr. A. Jurgens ved;'Stats- 
biblioteket i Berlin har venligst overladt os Fotografiet af Sceppers Kort. — Der er 
forskellige andre kunstneriske Vidnesbyrd om det Indtryk, Tunistoget har gjort paa 
Samtid og Eftertid; vi har ret tilfældig mødt: Stort Sølvfad med tilhørende Kande, 
Antwerpen ca.1558; Louvre Apollogalleri, No. 287; et oftere omtalt Urbinofad mærket 
»Xanto, 11541«; det giver sig ud for at forestille Stormen paa Goletta, mens det i 
Virkeligheden er en Gengivelse af Georg Pencz' Stik (1539) efter Jul. Romano (Bar.VIII, 
344, 86) med Fremstilling af Scipios Erobring af Carthago; slg. Hannover: Keramisk 
Haandbog, I, p. 139, og Fortnum: Majolica, p. 214. Afb. Marryat, Hist. des poteries, 
faiences et porcelaines, 1866, I, 215. Rubens har malet Tunis Erobring saa sent som 
i 1618—20; Billedet er nu i Kaiser Friedrich Museet, — Se om Tunistoget: Baum- 
gartner: Geschichte Karls des V, III. pp. 166—79; og navnlig Voigt: Die Geschichts- 
schreibung itiber Zug Karls V gegen Tunis 1535 (Leipzig, Gesellschaft d, Wissenschaften, 
Abhandlungen VI, 1874 særl. p. 243 f.). — Slg. om Vermayen, Carel van Mander; i 
Hymans' Oversættelse I, 225 f, er Brusseler Privilegiet omtalt i en Note. Billedtæp- 
perne med Tunistoget er gengivne i Conde de Valencia og Hauser & Menet Tapices 
de la corona de Espana, Madrid 1903, Tavle 56 til 65. — Kopien af Muhlbergbilledet 
omtales af Crowe Cavalcaselle, 1. c. p. 512 f. og 525; desuden i et Inventar over 
Quadreria Farnesiana fra omkr. 1680 i Atti e memorie delle RR. deputazioni di/storia 
patria per le provincie Modenesi e Parmensi, V. II, p. 146 No. 257. — 

15 Burckhardt: Cicerone, 1898, 7Aufl. Bd.2 p.415 g—h. Thode: Michelangelo V, 252. 
Migeon i Renaissance de Vart Francais, 1919, p. 372. Plon, 1.c. p. 280—86 og Tavle 39. 

16 Se e, g. Wålflin: Die klassische Kunst. Udg. 1914 p. 158. 

7 Natter,1.c. p. XX f. 

18-Plon 1:c,p272711. 31, 

